भविष्य पुराण के अनुसार सतयुग में माली नामक एक दैत्य की पुत्री ढूंढी भगवान शिव की बहुत बड़ी भक्त थी व उसने अपने तपश्या द्वारा भगवान शिव से यह वरदान प्राप्त किया था की वह देवता-असुर , शस्त्र-अश्त्र किसी से भी ना मर सके . अपने इस वरदान के बल पर वह राजा रघु के राज्य के सभी लोगो पर अत्याचार करने लगी. भगवान शिव ने वरदान देने से पूर्व उसे चेतावनी दी थी की वह क्रीडायुक्त बच्चो से भय खायेगी तथा ”अडाडा” मन्त्र का उच्चारण उसे शांत करेगा. जब ढूंढी दैत्या का राजा रघु के राज्य में अत्याचार बढ़ने लगा तब उस राज्य के सभी बच्चो ने अपने एकता के बल पर शरारत कर, चिल्लाकर व गालिया देकर दैत्या को राज्य से भागने के लिए विवश कर दिया. यही कारण है की होली के दिन नवयुवक अभीष्ट भाषा में मजाक कर लेते है तथा कोई भी उनकी बात का बुरा नही मानता.